b'\n_START_ARTICLE_\nVrtavka\n_START_PARAGRAPH_\nVrt\xc3\xa1vka je otro\xc5\xa1ka igra\xc4\x8da, narejena tako, da se ob hitrem zasuku enakomerno vrti okrog svoje osi. Vrtavka je ena najstarej\xc5\xa1ih prepoznanih igra\xc4\x8d najdenih na arheolo\xc5\xa1kih najdi\xc5\xa1\xc4\x8dih. Posebne vrste vrtavk se lahko uporabljajo za prerokovanje in za igralni\xc5\xa1tvo._NEWLINE_Vrtavka je osno simetri\xc4\x8dno togo telo. \xc4\x8ce se dovolj hitro vrti, zaradi precesije, ne bo padla s prijemali\xc5\xa1\xc4\x8da. \xc4\x8ce na vrtavko delujemo z zunanjo silo, za\xc4\x8dne opletati in opisuje nutacijo.'